กฎกระทรวงการแจ้งและการออกหนังสือรับรองการแจ้งผลิต นําเข้า ส่งออก ขาย นําผ่าน หรือมีไว้ในครอบครองเชื้อโรค กลุ่มที่ 2 หรือพิษจากสัตว์ กลุ่มที่ 1 พ.ศ. 2563
วันที่ประกาศ: 2020-08-21

content: กฎกระทรวง การแจ้งและการออกหนังสือรับรองการแจ้งผลิต นําเข้า ส่งออก ขาย นําผ่าน หรือมีไว้ในครอบครองเชื้อโรค กลุ่มที่ ๒ หรือพิษจากสัตว์ กลุ่มที่ ๑ พ.ศ. ๒๕๖๓
content: อาศัยอํานาจตามความในมาตรา ๕ วรรคหนึ่ง มาตรา ๒๑ วรรคสาม มาตรา ๒๖ วรรคสอง มาตรา ๓๐ วรรคสาม และมาตรา ๓๓ วรรคสอง แห่งพระราชบัญญัติเชื้อโรคและพิษจากสัตว์ พ.ศ. ๒๕๕๘ รัฐมนตรีว่าการกระทรวงสาธารณสุขออกกฎกระทรวงไว้ ดังต่อไปนี้
sectionNo: 1
content: ข้อ ๑ ในกฎกระทรวงนี้ “หนังสือรับรองการแจ้ง” หมายความว่า หนังสือรับรองการแจ้งผลิต นําเข้า ส่งออก ขาย นําผ่าน หรือมีไว้ในครอบครองเชื้อโรค กลุ่มที่ ๒ หรือพิษจากสัตว์ กลุ่มที่ ๑
sectionNo: 2
content: ข้อ ๒ การยื่นคําขอ การออกใบรับแจ้ง และการออกหนังสือรับรองการแจ้งตามกฎกระทรวงนี้ ให้ดําเนินการโดยวิธีการทางอิเล็กทรอนิกส์เป็นหลัก ในระหว่างที่ยังไม่สามารถดําเนินการโดยวิธีการทางอิเล็กทรอนิกส์ได้ ให้ยื่นคําขอโดยวิธีการทางไปรษณีย์ลงทะเบียนตอบรับหรือให้ยื่นคําขอ ณ กรมวิทยาศาสตร์การแพทย์
sectionNo: 2
content: กระทรวงสาธารณสุข หรือสถานที่อื่นตามที่อธิบดีกําหนด โดยประกาศในราชกิจจานุเบกษา
sectionNo: 3
content: ข้อ ๓ ใบรับแจ้ง หนังสือรับรองการแจ้ง หนังสือแจ้งกรณีเชื้อโรคหรือพิษจากสัตว์มีระดับความรุนแรงสูงขึ้น หนังสือแจ้งเลิกดําเนินการ และคําขอตามกฎกระทรวงนี้ ให้เป็นไปตามแบบที่อธิบดีกําหนดโดยประกาศในราชกิจจานุเบกษา
sectionNo: 1
content: หมวด ๑ การขอรับหนังสือรับรองการแจ้ง
sectionNo: 4
content: ข้อ ๔ ผู้ใดประสงค์จะผลิต นําเข้า ส่งออก ขาย นําผ่าน หรือมีไว้ในครอบครองเชื้อโรค กลุ่มที่ ๒ หรือพิษจากสัตว์ กลุ่มที่ ๑ ให้ยื่นคําขอรับหนังสือรับรองการแจ้งต่ออธิบดี พร้อมด้วยข้อมูล เอกสาร หรือหลักฐาน ดังต่อไปนี้ (๑) เลขประจําตัวประชาชน ในกรณีที่บุคคลธรรมดาเป็นผู้ขอรับหนังสือรับรองการแจ้ง (๒)
sectionNo: 4
content: ชื่อและเลขทะเบียนนิติบุคคล ในกรณีที่นิติบุคคลเป็นผู้ขอรับหนังสือรับรองการแจ้ง (๓) ใบสําคัญถิ่นที่อยู่อาศัย ในกรณีผู้ขอรับหนังสือรับรองการแจ้ง หรือผู้แทนนิติบุคคล หรือผู้มีอํานาจทําการแทนนิติบุคคล ไม่ได้มีสัญชาติไทย (๔)
sectionNo: 4
content: หนังสือมอบอํานาจในกรณีที่ผู้ขอรับหนังสือรับรองการแจ้งไม่ใช่ผู้มีอํานาจลงนามแทนนิติบุคคล (๕) เอกสารหรือหลักฐานแสดงลักษณะสถานที่ผลิตหรือมีไว้ในครอบครองเชื้อโรคหรือพิษจากสัตว์ ตามประกาศที่ออกตามมาตรา ๖ (๔) (๖)
sectionNo: 4
content: เอกสารหรือหลักฐานแสดงคุณสมบัติของผู้ดําเนินการและผู้มีหน้าที่ปฏิบัติการตามประกาศที่ออกตามมาตรา ๖ (๕) (๗) คํายินยอมให้อธิบดีเข้าถึงข้อมูลตาม (๑) และ (๒) เพื่อประโยชน์ในการตรวจสอบ
sectionNo: 5
content: ข้อ ๕ ผู้ขอรับหนังสือรับรองการแจ้งผลิตเชื้อโรคหรือพิษจากสัตว์ตามข้อ ๔ ให้ยื่นเอกสารหรือหลักฐานเพิ่มเติม ดังต่อไปนี้ (๑) แผนที่แสดงที่ตั้งของสถานที่ผลิตเชื้อโรคหรือพิษจากสัตว์ และสิ่งปลูกสร้างที่อยู่ในบริเวณใกล้เคียง (๒)
sectionNo: 5
content: แบบแปลนแผนผังสิ่งปลูกสร้างภายในบริเวณสถานที่ผลิตเชื้อโรคหรือพิษจากสัตว์ที่ถูกต้องตามมาตราส่วนโดยแสดงรายการ ดังต่อไปนี้ (ก) การแบ่งกั้นห้อง เนื้อที่ หรือบริเวณที่ใช้ในการผลิตและที่ใช้ในการเก็บเชื้อโรคหรือพิษจากสัตว์ที่ได้จากการผลิต (ข) ตําแหน่งที่เก็บเชื้อโรคหรือพิษจากสัตว์ที่ได้จากการผลิต (ค)
sectionNo: 5
content: ท่อหรือทางระบายน้ำ ระบบ และกรรมวิธีกําจัดน้ำเสียหรือน้ำทิ้ง ในกรณีที่ผู้ขอรับหนังสือรับรองการแจ้งตามวรรคหนึ่ง มิได้เป็นเจ้าของสถานที่ผลิตเชื้อโรคหรือพิษจากสัตว์ ให้แนบหนังสือแสดงความยินยอมของเจ้าของสถานที่ผลิตเชื้อโรคหรือพิษจากสัตว์ด้วย
sectionNo: 6
content: ข้อ ๖ ผู้ขอรับหนังสือรับรองการแจ้งนําเข้า ส่งออก ขาย หรือมีไว้ในครอบครองเชื้อโรคหรือพิษจากสัตว์ตามข้อ ๔ ให้ยื่นเอกสารหรือหลักฐานเพิ่มเติม ดังต่อไปนี้ (๑) แผนที่แสดงที่ตั้งของสถานที่มีไว้ในครอบครองเชื้อโรคหรือพิษจากสัตว์ และสิ่งปลูกสร้างที่อยู่ในบริเวณใกล้เคียง (๒)
sectionNo: 6
content: แบบแปลนแผนผังสิ่งปลูกสร้างภายในบริเวณสถานที่มีไว้ในครอบครองเชื้อโรคหรือพิษจากสัตว์ที่ถูกต้องตามมาตราส่วนโดยแสดงรายการ ดังต่อไปนี้ (ก) การแบ่งกั้นห้อง เนื้อที่ หรือบริเวณที่ใช้ในการเก็บเชื้อโรคหรือพิษจากสัตว์ (ข) ตําแหน่งที่เก็บเชื้อโรคหรือพิษจากสัตว์ (๓) รายละเอียดของผู้ขนส่ง
sectionNo: 6
content: ในกรณีที่มีการขนส่งเชื้อโรคหรือพิษจากสัตว์ ในกรณีที่ผู้ขอรับหนังสือรับรองการแจ้งตามวรรคหนึ่ง มิได้เป็นเจ้าของสถานที่มีไว้ในครอบครองเชื้อโรคหรือพิษจากสัตว์ ให้แนบหนังสือแสดงความยินยอมของเจ้าของสถานที่มีไว้ในครอบครองเชื้อโรคหรือพิษจากสัตว์ด้วย
sectionNo: 7
content: ข้อ ๗ ผู้ขอรับหนังสือรับรองการแจ้งนําผ่านเชื้อโรคหรือพิษจากสัตว์ตามข้อ ๔ ให้ยื่นเอกสารแสดงรายละเอียดของยานพาหนะที่ใช้ในการขนส่ง รวมถึงเส้นทางที่ใช้ในการขนส่งด้วย กรณีที่มีการแวะพัก ให้ยื่นเอกสารที่แสดงรายละเอียดของสถานที่ตั้งของจุดแวะพักด้วย
sectionNo: 8
content: ข้อ ๘ เมื่อได้รับคําขอรับหนังสือรับรองการแจ้ง ให้อธิบดีตรวจสอบคําขอรับหนังสือรับรองการแจ้ง รวมทั้งข้อมูล เอกสาร และหลักฐานว่ามีความถูกต้องและครบถ้วนหรือไม่ ถ้าถูกต้องและครบถ้วน ให้ออกใบรับคําขอรับหนังสือรับรองการแจ้งและใบรับแจ้งตามมาตรา ๒๑ วรรคสอง ให้แก่ผู้ขอรับหนังสือรับรองการแจ้ง
sectionNo: 8
content: เพื่อใช้เป็นหลักฐานในการผลิต นําเข้า ส่งออก ขาย นําผ่าน หรือมีไว้ในครอบครองเชื้อโรค กลุ่มที่ ๒ หรือพิษจากสัตว์ กลุ่มที่ ๑ ได้ชั่วคราวในระหว่างเวลาที่อธิบดียังมิได้ออกหนังสือรับรองการแจ้ง หากไม่ถูกต้องหรือไม่ครบถ้วน
sectionNo: 8
content: ให้บันทึกความบกพร่องนั้นไว้และแจ้งให้ผู้ขอรับหนังสือรับรองการแจ้งแก้ไขเพิ่มเติมคําขอรับหนังสือรับรองการแจ้งหรือจัดส่งข้อมูล เอกสาร หรือหลักฐานให้ถูกต้องและครบถ้วนภายในระยะเวลาที่อธิบดีกําหนด ในกรณีที่การยื่นคําขอรับหนังสือรับรองการแจ้งมิได้กระทําโดยวิธีการทางอิเล็กทรอนิกส์
sectionNo: 8
content: ให้อธิบดีและผู้ขอรับหนังสือรับรองการแจ้งลงนามไว้ในบันทึกนั้นด้วย ในกรณีที่ผู้ขอรับหนังสือรับรองการแจ้งไม่แก้ไขเพิ่มเติมคําขอรับหนังสือรับรองการแจ้งหรือไม่จัดส่งข้อมูล เอกสาร หรือหลักฐานให้ถูกต้องและครบถ้วนภายในระยะเวลาที่กําหนดตามวรรคหนึ่ง
sectionNo: 8
content: ให้ถือว่าผู้ขอรับหนังสือรับรองการแจ้งไม่ประสงค์จะให้ดําเนินการต่อไป และให้อธิบดีจําหน่ายเรื่องออกจากสารบบ
sectionNo: 9
content: ข้อ ๙ ในกรณีที่คําขอรับหนังสือรับรองการแจ้ง รวมทั้งข้อมูล เอกสาร และหลักฐานถูกต้องและครบถ้วน ให้อธิบดีพิจารณาคําขอรับหนังสือรับรองการแจ้งให้แล้วเสร็จภายในเก้าสิบวัน ถ้าผู้ขอรับหนังสือรับรองการแจ้งมีคุณสมบัติและไม่มีลักษณะต้องห้ามตามมาตรา ๒๓ ให้อธิบดีมีคําสั่งออกหนังสือรับรองการแจ้งได้
sectionNo: 9
content: ในกรณีที่อธิบดีมีคําสั่งไม่ออกหนังสือรับรองการแจ้ง ให้มีหนังสือแจ้งให้ผู้ขอรับหนังสือรับรองการแจ้งทราบ พร้อมด้วยเหตุผลและสิทธิอุทธรณ์ภายในเจ็ดวันนับแต่วันที่มีคําสั่งไม่ออกหนังสือรับรองการแจ้ง เพื่ออํานวยความสะดวกแก่ผู้ขอรับหนังสือรับรองการแจ้ง
sectionNo: 9
content: อธิบดีจะแจ้งให้ผู้ขอรับหนังสือรับรองการแจ้งทราบโดยวิธีการทางอิเล็กทรอนิกส์ไปพร้อมกับหนังสือแจ้งตามวรรคสองด้วยก็ได้
sectionNo: 10
content: ข้อ ๑๐ ในกรณีอธิบดีมีคําสั่งออกหนังสือรับรองการแจ้ง ให้มีหนังสือแจ้งผู้ขอรับหนังสือรับรองการแจ้งทราบภายในเจ็ดวันนับแต่วันที่มีคําสั่งดังกล่าว และให้ผู้ขอรับหนังสือรับรองการแจ้งชําระค่าธรรมเนียมหนังสือรับรองการแจ้งภายในสามสิบวันนับแต่วันที่ได้รับหนังสือแจ้งดังกล่าว
sectionNo: 10
content: เมื่อผู้ขอรับหนังสือรับรองการแจ้งได้ชําระค่าธรรมเนียมหนังสือรับรองการแจ้งแล้ว ให้อธิบดีออกหนังสือรับรองการแจ้งให้แก่ผู้ขอรับหนังสือรับรองการแจ้งตามแบบที่อธิบดีประกาศกําหนด ทั้งนี้
sectionNo: 10
content: ให้จัดส่งหนังสือรับรองการแจ้งให้แก่ผู้ขอรับหนังสือรับรองการแจ้งโดยวิธีการทางอิเล็กทรอนิกส์หรือทางไปรษณีย์ลงทะเบียนตอบรับ เว้นแต่ผู้ขอรับหนังสือรับรองการแจ้งได้แสดงความประสงค์จะรับหนังสือรับรองการแจ้งด้วยตนเอง ในกรณีที่ผู้ขอรับหนังสือรับรองการแจ้งไม่ชําระค่าธรรมเนียมภายในระยะเวลาตามวรรคหนึ่ง
sectionNo: 10
content: ให้ถือว่าผู้ขอรับหนังสือรับรองการแจ้งไม่ประสงค์จะรับหนังสือรับรองการแจ้ง และให้อธิบดีจําหน่ายเรื่องออกจากสารบบ เพื่ออํานวยความสะดวกแก่ผู้ขอรับหนังสือรับรองการแจ้ง
sectionNo: 10
content: อธิบดีจะแจ้งและออกใบรับแจ้งการชําระค่าธรรมเนียมให้ผู้ขอรับหนังสือรับรองการแจ้งโดยวิธีการทางอิเล็กทรอนิกส์ไปพร้อมกับหนังสือแจ้งตามวรรคหนึ่งด้วยก็ได้
sectionNo: 11
content: ข้อ ๑๑ หนังสือรับรองการแจ้งให้มีอายุหนึ่งปีนับแต่วันที่ออกหนังสือรับรองการแจ้ง
sectionNo: 2
content: หมวด ๒ การขอแก้ไขรายการ การอนุญาตให้แก้ไขรายการ และการแจ้งการย้ายหรือเปลี่ยนแปลงสถานที่
sectionNo: 12
content: ข้อ ๑๒ ในกรณีผู้รับหนังสือรับรองการแจ้งประสงค์จะแก้ไขรายการในหนังสือรับรองการแจ้ง ให้ยื่นคําขอแก้ไขหรือเปลี่ยนแปลงรายการในหนังสือรับรองการแจ้งต่ออธิบดี พร้อมด้วยข้อมูล เอกสาร หรือหลักฐานที่เกี่ยวข้องกับรายการในหนังสือรับรองการแจ้งที่ประสงค์จะแก้ไข และข้อมูล เอกสาร
sectionNo: 12
content: หรือหลักฐานอื่นตามที่ระบุไว้ในแบบคําขอแก้ไขหรือเปลี่ยนแปลงรายการในหนังสือรับรองการแจ้ง ให้นําความในข้อ ๘ และข้อ ๑๐ มาใช้บังคับแก่การพิจารณาคําขอแก้ไขหรือเปลี่ยนแปลงรายการในหนังสือรับรองการแจ้งด้วยโดยอนุโลม ในกรณีที่มีการย้ายหรือเปลี่ยนแปลงสถานที่นําเข้า สถานที่ส่งออก สถานที่ขาย
sectionNo: 12
content: หรือสถานที่มีไว้ในครอบครองเป็นการชั่วคราวเพราะมีเหตุจําเป็นเร่งด่วนอันไม่อาจดําเนินการยื่นคําขอตามวรรคหนึ่งได้ ให้ดําเนินการย้ายหรือเปลี่ยนแปลงสถานที่ดังกล่าวเป็นการชั่วคราวได้ และให้ดําเนินการแจ้งสถานที่เก็บรายละเอียดเกี่ยวกับเชื้อโรคหรือพิษจากสัตว์
sectionNo: 12
content: และระยะเวลาในการเก็บให้อธิบดีทราบไม่ว่าด้วยวิธีการใดภายในสามวันนับแต่วันที่มีการย้ายหรือเปลี่ยนแปลงสถานที่นั้น
sectionNo: 3
content: หมวด ๓ การแจ้งกรณีเชื้อโรค กลุ่มที่ ๒ หรือพิษจากสัตว์ กลุ่มที่ ๑ มีระดับความรุนแรงสูงขึ้นกว่าระดับที่ระบุไว้ในหนังสือรับรองการแจ้ง
sectionNo: 13
content: ข้อ ๑๓ ในกรณีที่การดําเนินการผลิต นําเข้า ส่งออก ขาย นําผ่าน หรือมีไว้ในครอบครองเชื้อโรค กลุ่มที่ ๒ หรือพิษจากสัตว์ กลุ่มที่ ๑ ปรากฏว่าเชื้อโรคหรือพิษจากสัตว์ดังกล่าวมีระดับความรุนแรงสูงขึ้นกว่าระดับที่ระบุไว้ในหนังสือรับรองการแจ้ง ให้ผู้รับหนังสือรับรองการแจ้งปฏิบัติ ดังต่อไปนี้ (๑)
sectionNo: 13
content: หยุดการดําเนินการผลิต นําเข้า ส่งออก ขาย หรือนําผ่านเชื้อโรคหรือพิษจากสัตว์นั้นทันที (๒) แจ้งให้อธิบดีทราบภายในสามวัน พร้อมด้วยข้อมูล เอกสาร หรือหลักฐานอื่นที่แสดงให้เห็นถึงระดับความรุนแรงของเชื้อโรคหรือพิษจากสัตว์ และวิธีการเพื่อความปลอดภัยและการป้องกันอันตรายต่อบุคคล สิ่งแวดล้อม หรือสาธารณชน
sectionNo: 13
content: รวมทั้งแจ้งความประสงค์ว่าจะดําเนินการต่อไปในระดับที่สูงขึ้นหรือไม่ หากไม่ประสงค์จะดําเนินการต่อไปในระดับที่สูงขึ้น ให้ผู้รับหนังสือรับรองการแจ้งดําเนินการทําลายหรือส่งมอบเชื้อโรคหรือพิษจากสัตว์ดังกล่าวตามมาตรา ๓๕ และให้แจ้งผลการดําเนินการให้อธิบดีทราบภายในสามวัน
sectionNo: 14
content: ข้อ ๑๔ เมื่ออธิบดีได้รับแจ้งตามข้อ ๑๓ แล้ว ให้พิจารณาข้อมูล เอกสาร หรือหลักฐานอื่นตามข้อ ๑๓ (๒) หากปรากฏว่าเชื้อโรคหรือพิษจากสัตว์นั้นมีระดับความรุนแรงสูงขึ้นและผู้รับหนังสือรับรองการแจ้งสามารถขอรับใบอนุญาตตามมาตรา ๒๒ หรือปฏิบัติตามมาตรา ๒๙ แล้วแต่กรณี ได้
sectionNo: 14
content: และผู้รับหนังสือรับรองการแจ้งประสงค์จะดําเนินการต่อไปในระดับความรุนแรงสูงขึ้น ให้อธิบดีแจ้งให้ผู้รับหนังสือรับรองการแจ้งขอรับใบอนุญาตตามมาตรา ๒๒ หรือปฏิบัติตามมาตรา ๒๙ ภายในระยะเวลาที่อธิบดีกําหนด ในกรณีที่ผู้รับหนังสือรับรองการแจ้งไม่ขอรับใบอนุญาตตามมาตรา ๒๒ หรือปฏิบัติตามมาตรา ๒๙
sectionNo: 14
content: ภายในระยะเวลาตามวรรคหนึ่ง ให้ถือว่าผู้รับหนังสือรับรองการแจ้งไม่ประสงค์จะดําเนินการต่อไปในระดับที่สูงขึ้น และให้ผู้รับหนังสือรับรองการแจ้งดําเนินการทําลายหรือส่งมอบเชื้อโรคหรือพิษจากสัตว์ดังกล่าวตามมาตรา ๓๕ และให้แจ้งผลการดําเนินการให้อธิบดีทราบภายในสามวัน
sectionNo: 14
content: ในกรณีที่อธิบดีเห็นว่าไม่สามารถออกใบอนุญาตตามมาตรา ๒๒ ให้แก่ผู้รับหนังสือรับรองการแจ้ง หรือเห็นว่าผู้รับหนังสือรับรองการแจ้งไม่สามารถปฏิบัติตามมาตรา ๒๙ ได้ ให้อธิบดีมีหนังสือแจ้งให้ผู้รับหนังสือรับรองการแจ้งดําเนินการทําลายหรือส่งมอบเชื้อโรคหรือพิษจากสัตว์ดังกล่าวตามมาตรา ๓๕
sectionNo: 14
content: และให้แจ้งผลการดําเนินการให้อธิบดีทราบภายในสามวัน
sectionNo: 4
content: หมวด ๔ การต่ออายุหนังสือรับรองการแจ้งและการออกใบแทนหนังสือรับรองการแจ้ง
sectionNo: 15
content: ข้อ ๑๕ ผู้รับหนังสือรับรองการแจ้งที่ประสงค์จะต่ออายุหนังสือรับรองการแจ้ง ให้ยื่นคําขอต่ออายุหนังสือรับรองการแจ้งต่ออธิบดีภายในเก้าสิบวันก่อนหนังสือรับรองการแจ้งสิ้นอายุ พร้อมด้วยหนังสือรับรองการแจ้ง ข้อมูล เอกสาร หรือหลักฐานอื่นตามที่ระบุไว้ในแบบคําขอต่ออายุหนังสือรับรองการแจ้ง
sectionNo: 15
content: เมื่อได้ยื่นคําขอต่ออายุหนังสือรับรองการแจ้งแล้ว ให้ผู้รับหนังสือรับรองการแจ้งดําเนินการต่อไปได้จนกว่าอธิบดีจะสั่งไม่อนุญาตให้ต่ออายุหนังสือรับรองการแจ้งนั้น ให้นําความในข้อ ๘ ข้อ ๙ และข้อ ๑๐ มาใช้บังคับแก่การพิจารณาต่ออายุหนังสือรับรองการแจ้งด้วยโดยอนุโลม
sectionNo: 16
content: ข้อ ๑๖ ในกรณีที่หนังสือรับรองการแจ้งสูญหาย ถูกทําลาย หรือเสียหายในสาระสําคัญ ให้ผู้รับหนังสือรับรองการแจ้งยื่นคําขอรับใบแทนหนังสือรับรองการแจ้งต่ออธิบดีภายในสิบห้าวันนับแต่วันที่ทราบการสูญหาย ถูกทําลาย หรือเสียหายในสาระสําคัญ พร้อมด้วยข้อมูล เอกสาร หรือหลักฐาน ดังต่อไปนี้ (๑) ใบแจ้งความ
sectionNo: 16
content: กรณีหนังสือรับรองการแจ้งสูญหาย (๒) หนังสือรับรองการแจ้งหรือเลขที่หนังสือรับรองการแจ้ง กรณีหนังสือรับรองการแจ้งถูกทําลายหรือเสียหายในสาระสําคัญ (๓) ข้อมูล เอกสาร หรือหลักฐานอื่นตามที่กําหนดในแบบคําขอรับใบแทนหนังสือรับรองการแจ้ง ให้นําความในข้อ ๘ และข้อ ๑๐
sectionNo: 16
content: มาใช้บังคับแก่การพิจารณาคําขอรับใบแทนหนังสือรับรองการแจ้งและการออกใบแทนหนังสือรับรองการแจ้งด้วยโดยอนุโลม ในกรณีที่คําขอรับใบแทนหนังสือรับรองการแจ้ง รวมทั้งข้อมูล เอกสาร และหลักฐานตามวรรคหนึ่งถูกต้องและครบถ้วน ให้อธิบดีออกใบแทนหนังสือรับรองการแจ้งให้แล้วเสร็จภายในเจ็ดวัน
sectionNo: 5
content: หมวด ๕ การแจ้งเลิกผลิต นําเข้า ส่งออก ขาย นําผ่าน หรือมีไว้ในครอบครองเชื้อโรค กลุ่มที่ ๒ หรือพิษจากสัตว์ กลุ่มที่ ๑
sectionNo: 17
content: ข้อ ๑๗ ผู้รับหนังสือรับรองการแจ้งซึ่งประสงค์จะเลิกผลิต นําเข้า ส่งออก ขาย นําผ่าน หรือมีไว้ในครอบครองเชื้อโรค กลุ่มที่ ๒ หรือพิษจากสัตว์ กลุ่มที่ ๑ ให้แจ้งเป็นหนังสือต่ออธิบดีล่วงหน้าก่อนวันที่ประสงค์จะเลิกดําเนินการดังกล่าว
sectionNo: 17
content: และให้ถือว่าหนังสือรับรองการแจ้งสิ้นอายุนับแต่วันที่ประสงค์จะเลิกดําเนินการนั้น เมื่อได้แจ้งเลิกดําเนินการตามวรรคหนึ่งแล้ว ในระหว่างที่หนังสือรับรองการแจ้งยังไม่สิ้นอายุตามวรรคหนึ่ง ผู้รับหนังสือรับรองการแจ้งต้องปฏิบัติตามประกาศที่ออกตามมาตรา ๖ (๔) (๕) (๑๐) (๑๑) (๑๒) (๑๓) (๑๔) (๑๕) และ (๑๘)
sectionNo: 17
content: ตลอดระยะเวลาที่หนังสือรับรองการแจ้งยังไม่สิ้นอายุ ในกรณีที่ผู้รับหนังสือรับรองการแจ้งได้แจ้งเลิกการดําเนินการเกี่ยวกับเชื้อโรคหรือพิษจากสัตว์ตามวรรคหนึ่งแล้ว ให้ผู้รับหนังสือรับรองการแจ้งทําลายหรือส่งมอบเชื้อโรคหรือพิษจากสัตว์ที่เหลืออยู่ตามมาตรา ๓๕
sectionNo: 17
content: และให้แจ้งผลการดําเนินการดังกล่าวให้อธิบดีทราบโดยเร็ว และนําหนังสือรับรองการแจ้งส่งคืนต่ออธิบดีเพื่อประทับตรายกเลิกหนังสือรับรองการแจ้งดังกล่าวต่อไป
content: ให้ไว้ ณ วันที่ ๒๙ กรกฎาคม พ.ศ. ๒๕๖๓ อนุทิน ชาญวีรกูล รัฐมนตรีว่าการกระทรวงสาธารณสุข
content: หมายเหตุ :- เหตุผลในการประกาศใช้กฎกระทรวงฉบับนี้ คือ โดยที่มาตรา ๒๑ วรรคสาม มาตรา ๒๖ วรรคสอง และมาตรา ๓๓ วรรคสอง แห่งพระราชบัญญัติเชื้อโรคและพิษจากสัตว์ พ.ศ. ๒๕๕๘ บัญญัติให้การแจ้ง การออกใบรับแจ้ง การออกหนังสือรับรองการแจ้ง อายุหนังสือรับรองการแจ้ง การต่ออายุหนังสือรับรองการแจ้ง
content: การออกใบแทนหนังสือรับรองการแจ้ง การขอแก้ไขรายการ การอนุญาตให้แก้ไขรายการ การแจ้งการย้ายหรือเปลี่ยนแปลงสถานที่ในหนังสือรับรองการแจ้ง และการแจ้งเลิกดําเนินการผลิต นําเข้า ส่งออก ขาย นําผ่าน หรือมีไว้ในครอบครองเชื้อโรค กลุ่มที่ ๒ หรือพิษจากสัตว์ กลุ่มที่ ๑ เป็นไปตามหลักเกณฑ์ วิธีการ
content: และเงื่อนไขที่กําหนดในกฎกระทรวง ประกอบกับมาตรา ๓๐ แห่งพระราชบัญญัติดังกล่าว บัญญัติให้ผู้รับหนังสือรับรองการแจ้ง แจ้งต่ออธิบดีกรมวิทยาศาสตร์การแพทย์ทราบโดยเร็ว ในกรณีที่การดําเนินการผลิต นําเข้า ส่งออก ขาย นําผ่าน
content: หรือมีไว้ในครอบครองเชื้อโรคหรือพิษจากสัตว์มีระดับความรุนแรงสูงขึ้นกว่าระดับที่ระบุไว้ในหนังสือรับรองการแจ้ง ตามหลักเกณฑ์ วิธีการ และเงื่อนไขที่กําหนดในกฎกระทรวง จึงจําเป็นต้องออกกฎกระทรวงนี้